Anderson laat Tsonga sweet in Italië | Netwerk24
Anderson laat Tsonga sweet in Italië
14 Mei 2014 19:03
ROME. – Suid-Afrika se Kevin Anderson kon gister in die Italiaanse Ope wéér nie verder as die tweede ronde vorder nie.
Hy het Jo-Wilfried Tsonga wel goed laat sweet.
Die Franse tennisspeler het Anderson in ’n taai en gelykop-­stryd hier met 7-6 (16/14), 7-6 (7/5) getroef.
Tsonga, wat sodoende sy 300ste beroepsoorwinning behaal het, het 11 kishoue teenoor Anderson se 9 gemoker.
Anderson is verlede week ook in die tweede ronde in die Madrid-meesterstoernooi verslaan.
Tomas Berdych van die Tsjeggiese Republiek het die Suid-Afrikaner geklop.
Tsonga pak nou die 8ste gekeurde, Milos Raonic van Kanada, wat self oor ’n kanon-afslaan beskik. – Sportredaksie